## Odluka o visini naknade za izvanrednu upotrebu javnih cesta

### NN 56/1992 (17.9.1992.), Odluka o visini naknade za izvanrednu upotrebu javnih cesta

# PODUZEĆE "HRVATSKE CESTE"

Na temelju članka 45. stavka 2. Zakona o cestama pročišćeni tekst ("Narodne
novine", br. 56/91, 61/91 i 40/92) te članka 22. stavka 1. Statuta
Poduzeća "Hrvatske ceste" - poduzeća za održavanje, zaštitu,
rekonstrukciju i izgradnju cesta u Hrvatskoj ("Narodne novine",
broj 57/90), Upravni odbor Poduzeća "Hrvatske ceste" na 31. sjednici
održanoj 2. rujna 1992. godine donio je

## ODLUKU

### o visini naknade za izvanrednu upotrebu javnih cesta

Članak 1.

Ovom Odlukom određuje se visina naknade za ceste što se plaća za prijevoz
vozilima, koja zajedno sa teretom prelaze dozvoljene dimenzije, masu ili
osovinski pritisak odnosno granice dozvoljenog opterećenja na javnim cestama
Hrvatske (u daljnjem tekstu: izvanrednu upotrebu), te se smatraju izvanredni
prijevoz u smislu članka 28. Zakona o cestama - pročišćeni tekst ("Narodne
novine", br. 56/91, 61/91 i 40/92).

Pod vozilom u ovoj odluci smatra se motorno vozilo ili motorno vozilo
sa poluprikolicom i prikolicom, kod kojeg je ruda manja od 2 metra.

Članak 2.

Za prekoračenje najveće dozvoljene dužine vozila naknada iznosi:

- za prekoračenje dužine do 20% 30 HRD/km,

- za prekoračenje dužine preko 20% 60 HRD/km.

Za prekoračenje najveće dozvoljene širine vozila od 2,50 m naknada iznosi:

- za širinu preko 2,50 m do 3,00 m 30 HRD/km,

- za širinu preko 3,00 m do 4,00 m 60 HRD/km,

- za širinu preko 4,00 m 89 HRD/km.

Za prekoračenje najveće dozvoljene visine vozila od 4,00 m naknada iznosi:

- za visinu preko 4,00 m do 4,50 m 30 HRD/km,

- za visinu preko 4,50 m 60 HRD/km:

Članak 3

Za prekoračenje najveće dozvoljene mase vozila od 40 tona naknada iznosi:

- za prekoračenje mase preko 40 tona do 60 tona, za svaku tonu

preko 40 t do 60 t 44 HRD/km,

- za prekoračenje mase preko 60 tona do 80 tona, za svaku tonu

preko 60 t do 80 t 85 HRD/km,

- za prekoračenje mase preko 80

tona za svaku tonu preko 80 tona 320 HRD/km.

Članak 4

Ako vozilo u stanju mirovanja na vodoravnoj podlozi, po jednoj ili više
jednostrukih osovina, prekoračuje najveće dozvoljeno osovinsko opterećenje
od 10 tona, za svaku od tih osovina, a u zavisnosti od prekoraćenja izraženog
u tonama, naknada iznosi:

```
__________________________________________________________________________
                                Na javnim cestama s dozvoljenim
                                opterećenjem
Prekoraćenje u
tonama                  10 t/OS 8 t/OS          6 t/OS
                                Iznos naknade HRD/km
__________________________________________________________________________
1 tona                  98              110             121
2 tone                  305             320             343
3 tone                  568             616             654
4 tone                  911             1.031           1.118
5 tona                  1.356           1.579           1.801
6 tona                  1.901           2.258           2.756
7 tona                  2.549           3.071           4.077
8 tona                  3.315           3.998           5.747
9 tona                  4.206           5.070           7.931
10 tona                 5.178           6.238           10.786
__________________________________________________________________________
```

Višestrukom osovinom, prema ovoj Odluci, smatra se osovina kod koje
međusobno rastojanje susjednih osovina iznosi 1 do 2 metra i koja je konstruirana
tako da se automatski izjednačava opterećenje između osovina, pa se uzima
da je svaka pojedina osovina u njenom sastavu jednako opterećena, a ukupno
dozvoljeno osovinsko opterećenje takove dvostruke osovine iznosi 16 tona,
trostruke 24 tone, četverostruke 32 tone itd.

Naknada za prekoračenje dozvoljenog osovinskog opterećenja višestruke
osovine obračunava se tako da se od stvarnog ukupnog opterećenja takove
osovine oduzme dozvoljeno osovinsko opterećenje te osovine i podijeli s
brojem osovina u njenom sastavu (2, 3, 4 itd.) i tako dobije prekoračenje
dozvoljenog osovinskog opterećenja za jednu osovinu izraženu u tonama.

Zatim se u tabeli iz stava 1. ovoga članka očita propisana naknada u
HRD/km, pomnoži s koeficijentom 1,375 za dvostruku; 1,657 za trostruku;
1,892 za četverostruku osovinu i tako dobije naknada za odnosnu višestruku
osovinu.

Članak 5

Ako vozilo istovremeno prelazi dozvoljene dimenzije, masu ili osovinsko
opterećenje, naknada za izvanrednu upotrebu ceste obračunava se i naplaćuje
za svako pojedinačno prekoračenje.

Članak 6.

Korisnik koji želi izvanredno koristiti cestu u smislu ove Odluke, dužan
je prema članku 28. stavak 2. Zakona o cestama zatražiti dozvolu za izvanredni
prijevoz od Tehničke ispostave Poduzeća "Hrvatske ceste" Zagreb,
koja se nalazi na području gdje započinje prijevoz.

Po obračunatoj i plaćenoj naknadi Tehnička ispostava će izdati dozvolu
kojom se reguliraju uvjeti za prolaz predmetnog izvanrednog prijevoza.

Članak 7.

Troškovi izdavanja dozvole iznose 6.000 HRD po dozvoli, a plaćaju se
prilikom izdavanja.

Članak 8.

Stupanjem na snagu ove Odluke prestaje važiti Odluka o visini naknade
za izvanrednu upotrebu javnih cesta ("Narodne novine", br. 5/91
i 21/91).

Članak 9.

Ova odluka stupa na snagu slijedećega dana nakon objave u "Narodnim
novinama".

Broj : 345-05-1 /2202/ 1992.

Zagreb, 02. rujna 1992.

Predsjednik Upravnog odbora Poduzeća "Hrvatske ceste"

**prof. dr. Dražen Topolnik, dipl. inž., v. r.**

Odluka, NN 56/1992-1530